projecte-aina/catalan_government_crawling huggingface dataset:
La Xarxa de Prevenció i Control del Tabaquisme de la regió sanitària s'adhereix a la iniciativa de sensibilització sobre els riscos del consum de tabac
"Recupera la inspiració" és el lema triat enguany per a la XX Setmana Sense Fum ( ).
L'objectiu és sensibilitzar la població de la importància que té per la salut el fet de no iniciar-se en el consum de tabac, abandonar-ne el consum i poder gaudir d'un ambient lliure de fum.
Als països desenvolupats, el consum de tabac és la primera causa de mort prematura i evitable, i és un dels problemes de salut pública amb més gran potencialitat preventiva.
Els fumadors actuals tenen un 50% de possibilitats de morir a causa d'alguna malaltia induïda pel tabac, si no abandonen l'hàbit.
A més de la mortalitat, s'han demostrat importants efectes nocius del tabaquisme en la majoria d'aparells i sistemes del cos humà, en el fetus i en les persones que no fumen (fumadores passives).
Segons la darrera Enquesta de salut de Catalunya, al Camp de Tarragona hi fuma una de cada quatre persones més grans de 15 anys.
El consum de tabac és superior en grups d'edat més joves, en les classes socials menys afavorides i entre les persones amb un nivell d'estudis més baix.
Tot i que la tendència de l'exposició al fum ambiental del tabac a la llar és decreixent, al Camp de Tarragona, una de cada deu persones hi està exposada.
La meitat de les persones que fumen habitualment, quan les ha visitat un professional sanitari, no han rebut informació dels efectes que produeix el tabac sobre la salut.
Al juliol de 2018 es va constituir la Xarxa de Prevenció i Control del Tabaquisme del Camp de Tarragona.
És una xarxa oberta de professionals i entitats de l'àmbit sanitari, social i educatiu que treballem en la prevenció i el control del tabaquisme al territori.
Els principals eixos de treball de la Xarxa són identificar els professionals implicats en la prevenció i control del tabaquisme, actualitzar els serveis i els recursos de prevenció, de sensibilització i d'atenció al tabaquisme al territori, i promoure accions a nivell comunitari.
En l'entorn de la XX Setmana Sense Fum i del Dia Mundial Sense Fum, que se celebra el 31 de maig, els membres de la Xarxa de Prevenció i Control del Tabaquisme del Camp de Tarragona volem recordar la importància que té per a la salut el fet de no iniciar-se en el consum de tabac, abandonar-ne el consum i poder gaudir d'un ambient lliure de fum.
Una vida saludable és una vida sense tabac!
La convocatòria es van compartir projectes, experiències iniciatives de treball en xarxa en els àmbits de salut mental i educatiu, entre d'altres
La IV Jornada Comunitària de la Regió Sanitària Lleida, celebrada el 4 de juny a Balaguer, va ser el marc de la presentació del Grup Motor Comunitari de la Noguera, format pels equips d'atenció primària de l'ICS a la comarca (EAP Balaguer, EAP Artesa de Segre i EAP Ponts), l'equip de salut pública de la Noguera de l'ASPCAT, l'Àrea de Serveis Socials del Consell Comarcal de la Noguera i el Centre de Recursos Pedagògics de la Noguera.
Aquest grup motor treballa en la diagnosi comunitària de la Noguera per recollir les necessitats de la comunitat.
Ho fa a través d'entrevistes i enquestes a serveis, institucions i ciutadania en general, així com reunions de les taules territorials i sectorials.
Aquesta iniciativa comunitària a la Noguera està emmarcada en el Pla interdepartamental i intersectorial de salut pública (PINSAP) de la Generalitat de Catalunya, alineat amb les recomanacions de l'Organització Mundial de la Salut per impulsar la salut des de tots els àmbits de l'acció del Govern i la societat.
Aquest abordatge té en compte la salut en totes les polítiques, atès que el 80% dels determinants de salut no depenen del sistema sanitari.
Durant la jornada, organitzada per l'Àrea Bàsica de Salut de Balaguer i l'Atenció Primària de Lleida de l'Institut Català de la Salut (ICS), amb la col·laboració de l'Agència de Salut Pública de Catalunya (ASPCAT) i altres entitats i institucions del territori, es van presentar projectes i experiències comunitàries i iniciatives de treball en xarxa que es duen a terme al territori dins de l'àmbit de salut mental, del maltractament a la gent gran, teràpies assistides amb animals, l'àmbit educatiu, meses de salut i entitats d'acció social.
Coincidint amb l'acte de lliurament de premis del programa Classe sense Fum, s'ha fet pública una nova proposta didàctica destinada als centres educatius que participen en el programa, que inclou uns continguts i una metodologia orientats a prevenir el consum de tabac, millorar la informació sobre les repercussions ambientals i socioeconòmiques derivades de la producció i el consum, i generar actituds crítiques envers l'impacte que comporta en el desenvolupament sostenible del planeta.
La producció, distribució i consum de productes del tabac és una amenaça per al medi ambient i la sostenibilitat.
S'estima que a Catalunya moren diàriament 26 persones per malalties causades pel tabac, i cada any es generen més de 4.000 metres cúbics de burilles altament tòxiques, cadascuna de les quals trigarà 25 anys per degradar-se a la natura i pot contaminar més de 10 litres d'aigua.
Les cigarretes mal apagades ocasionen el 8% dels incendis forestals i més del 15% dels incendis d'habitatges amb víctimes mortals."
D'esquerra a dreta en la imatge Juan Manuel Mendive director del centre d'atenció primària (CAP) La Mina, Alba Vergés consellera de Salut, Joan Guix secretari de Salut pública i Daniel martínez director del Casal Cívic La Mina.
El Departament de Salut començarà a aplicar a partir de la tardor una nova manera d'abordar un dels problemes prioritaris de salut pública a Catalunya i arreu del món: l'excés de pes i, més concretament, en la població infantil, en tant que és una problemàtica sovint mantinguda en el pas a la vida adulta.
El nou material vol sensibilitzar els professionals i la població en general sobre els aspectes que més incidexen en la qualitat i la sostenibilitat de l'alimentació
La guia "Petits canvis per menjar millor" de l'ASPCAT es va presentar el 17 de juny a Tremp.
Va ser a l'Epicentre-Centre de visitants del Pallars Jussà.
Es tracta d'una nova eina educativa d'alimentació saludable desenvolupada en el marc de l'estratègia PAAS (Pla integral per a la promoció de la salut mitjançant l'activitat física i l'alimentació saludable).
La sessió la van dirigir Pilar Moralejo, coordinadora de programes de salut pública de l'ASPCAT i Gemma Salvador, dietista i nutricionista de l'Agència de Salut Pública de Catalunya.
L'objectiu d'aquest nou material és sensibilitzar als professionals i a la població sobre aquells aspectes que, amb petites modificacions, poden millorar de forma important la qualitat i la sostenibilitat de la nostra alimentació.
A l'acte hi van assistir professionals del món de la salut, l'ensenyament, la restauració i l'administració local.
A banda dels aspectes tractats per la ponent, altres temes que van suscitar comentaris foren els productes de proximitat i la producció ecològica i la importància de fomentar la sostenibilitat en la producció i consum dels aliments.
La Comissió Europea el reconeix com a "Bona Pràctica per aconseguir els Objectius de Desenvolupament Sostenible
Angelina González, en representació de l'equip de coordinació del Pla d'Activitat Física, Esport i Salut (PAFES), va a rebre a Brusseles un guardó com a Bona Pràctica per aconseguir els Objectius de Desenvolupament Sostenible.
Va ser el passat 19 de juny, en el decurs de la jornada " Crida de Tartu per a una vida saludable: on som després de dos anys? ".
El certificat el van lliurar els Comisionats de salut, d'Esport i d'Agricultura de la Comissió Europea, Tibor Navracsics, Phil Hogan i Vytenis Andriukaitis, ja que es tracta d'una iniciativa interdepartamental de la Institució.
La iniciativa "Crida de Tartu per a una vida saludable" treballa per:
Així el PAFES passa a formar part de les bones pràctiques de Salut Pública recollides al portal de bones pràctiques de la Direcció General de Salut (DG Santé), de la Comissió Europea.
Un espai per a la difusió d'experiències d'èxit sobre promoció de la salut que han estat avaluades i poden ser transferides a altres països.
La DG Santé ha prioritzat identificar, difondre i transferir les millors pràctiques per avançar en la promoció de la salut i en la prevenció de malalties no transmissibles a Europa.
A través del portal de Bones Pràctiques espera ajudar a assolir l'objectiu de desenvolupament sostenible 3.4 per reduir la mortalitat prematura de les malalties no transmissibles en un terç el 2030, mitjançant la prevenció i el tractament, i també ajudarà a assolir els nou objectius voluntaris de salut de l'ONU / OMS per a la salut.
El PAFES és un programa interdepartamental entre Salut (a través de la secretaria de Salut Pública i el sistema sanitari) i la Secretari General de l'Activitat Física i Esport en col·laboració amb els ens locals.
Te com a objectiu incrementar el nivell d'activitat física entre els adults de Catalunya, incorporant el consell en la pràctica dels centres de salut i promovent l'ús de recursos comunitaris com les rutes saludables.
No conduir havent consumit alcohol, evitar el cansament i les distraccions i utilitzar sempre el cinturó de seguretat i els sistemes de retenció infantil ajudaran a prevenir les lesions de trànsit
L'any passat van morir a Catalunya 326 persones, una xifra superior a l'enregistrada els 5 anys anteriors
Les lesions derivades de col·lisions de trànsit i atropellaments representen un greu problema social i de salut a tot el món, on s'estima que cada any moren 1,25 milions de persones per aquesta causa.
Per aquest motiu, l'Agenda del Desenvolupament Sostenible de l'Organització de les Nacions Unides inclou, entre els seus objectius per a la millora de la salut, la reducció en un 50% del nombre absolut de morts i lesions de trànsit entre els anys 2010 i 2020.
A Catalunya, les lesions de trànsit continuen sent una causa molt important de mortalitat prematura, especialment entre els homes de 15 a 44 anys.
El fet que la mortalitat per trànsit afecti moltes persones joves fa que aquesta sigui la causa de mortalitat prematura que ocasiona una major perduda mitjana d'anys potencials de vida (30,11 anys potencials de vida perduts per cada víctima mortal).
Les lesions de trànsit no són accidents imprevisibles, sinó que es poden prevenir amb la col·laboració de tothom.
Les polítiques de seguretat viària impulsades a Catalunya en el període 2000-2010 van ocasionar una reducció de la mortalitat del 57% estalviant prop de 2900 morts, 25.444 ingressos hospitalaris, i uns 18.000 milions d'euros de despeses per a la societat.
Malauradament, la tendència decreixent de la mortalitat per lesions de trànsit de la primera dècada d'aquest segle sembla haver-se interromput: d'acord amb les dades que publica el Servei Català de Trànsit, l'any 2018 van morir a Catalunya 326 persones per aquesta causa, un nombre de víctimes mortals superiors als enregistrats en els 5 anys anteriors.
Durant els mesos d'estiu, moltes persones utilitzen l'automòbil o la motocicleta per desplaçar-se.
Per conduir amb seguretat i evitar el risc d'una col·lisió, cal seguir sempre aquests consells:
Tot seguit trobaràs unes etiquetes que es despleguen amb informació d'algunes malalties de la boca i com les pots prevenir.
T'anirà molt bé llegir-les per ordre i amb calma.
És una malaltia que no té una única causa.
En la seva aparició hi participen la flora de la boca, restes d'aliments (especialment els sucres), la poca resistència de l'esmalt dental i la capacitat més o menys protectora de la saliva.
No, la càries no s'encomana, però els bacteris que la provoquen poden passar d'un individu a un altre si compartim el raspall de dents.
No tots els microbis tenen la mateixa capacitat de fabricar l'àcid, ens podem contagiar d'un tipus de microbi que fabrica més àcid.
Els membres d'una família tenen els mateixos costums de dieta i d'higiene; per això és freqüent que tots ells tinguin el mateix risc de malaltia.
La dent està formada externament per dos tipus diferents de teixit dur, l'esmalt i la dentina, que no tenen sensibilitat.
Al seu interior hi ha un teixit tou que anomenem polpa; és un teixit viu i sensible perquè conté un nervi.
Quan la càries s'hi va apropant és quan tenim dolor.
Sí, les lesions de càries poden tenir diferents aspectes:
– Taca blanca: és una càries jove d'evolució ràpida
– Taca marró: càries de llarga evolució que pot estar creixent o no.
– Taca negra d'aspecte brillant: lesió aturada, remineralitzada, que no creix.
Per què insistim tant que et raspallis després de cada àpat?
Com podem reduir el risc de problemes orals?
Aquí trobareu material formatiu que us pot ajudar per fer una sessió introductòria a la salut comunitària tant a professionals com a comunitat
Per realitzar el curs " Formació introductòria sobre salut comunitària a professionals de l'Atenció Primària no referents " al vostre centre de treball:
Recordeu llegir les instruccions i enviar el Document informatiu de la Sessió espeficicant les dates de la vostra formació.
L'any 2004 el Govern de Catalunya va aprovar la Llei 2/2004, de 4 de juny, de millora de barris, àrees urbanes i viles que requereixen atenció especial, per donar resposta a la rehabilitació integral dels barris que presentaven problemàtiques específiques.
El Departament de Salut, a finals del 2005, a través del Programa "Salut als barris", va concretar la prioritat d'actuar en aquests territoris beneficiats per la Llei de barris.
L'objectiu era, i és, introduir la salut com un dels principals elements per a la millora de les condicions de vida i benestar de les persones del barri.
Aquesta actuació específica s'entén com un procés transversal i interdisciplinari en què els agents de salut territorials col·laboren a implementar accions de caire comunitari.
D'aquesta manera, l'Administració autonòmica i els ens locals actuen sobre els determinants que provoquen les desigualtats en salut i treballen per millorar la salut de la població del barri.
Un dels objectius del programa és contribuir a reduir les desigualtats socials en salut de la població d'aquests barris respecte a la salut de la població catalana.
Per això, es duu a terme una anàlisi de les necessitats de salut amb la participació dels diferents agents del territori a través de grups nominals (grups de consens) i es prioritzen les accions posteriorment.
Els barris on s'està duent a terme el diagnòstic pateixen diferents processos de risc que generen desigualtats.
Aquests processos de risc estan relacionats amb polítiques socials, condicions de vida precàries i amb els eixos de desigualtats socials (gènere, classe social, procedència i edat) i es concreten en hàbits i estils de vida particulars de les persones.
Conèixer els processos de risc permet incorporar al programa "Salut als barris" accions amb l'objectiu de reduir desigualtats en salut.
Durant el procés de construcció del programa "Salut als barris" es promouen dinàmiques de participació i de treball en xarxa de base territorial en totes les fases: des de l'anàlisi i detecció de les necessitats fins al fet de prioritzar les accions.
Finalment, aquest procés suposa el repartiment d'accions corresponent segons les àrees de governabilitat que han de permetre la planificació del programa específic per a cada barri.
El programa és transversal i afecta totes les àrees d'actuació del Departament de Salut, perquè la generació de desigualtats i, per tant, l'abordatge, ocorren en tots els àmbits de la salut.
El programa s'adreça a uns determinats col·lectius o "grups d'acció preferent", aporta uns recursos específics de manrea intensiva a l'àmbit territorial i es dota d'un sistema continuat d'anàlisi i avaluació per tal de validar-ne els resultats.
ÀreaQ (entitat de l'àmbit del coneixement que agrupa diversos professionals de les ciències socials i de la salut per dur a terme processos d'avaluació, recerca qualitativa i acompanyament metodològic per a Administracions públiques i entitats de caràcter privat) assessora metodològicament el programa pel que fa al diagnòstic qualitatiu de les necessitats del barri.
AUPA, "Actuant Units per a la Salut", és una xarxa d'Equips d'Atenció Primària i Salut Pública, que tenen l'objectiu d'impulsar i difondre el model comunitari en el sistema sanitari català, especialment en l'àmbit de l'Atenció Primària i la Salut Pública.
La xarxa AUPA és la representació a Catalunya de la "Red de Actividades Comunitarias" (RAC) del Programa d'activitats comunitàries a l'Atenció Primària de la Societat Espanyola de Medicina de Familia i Comunitaria (SEMFYC).
I va ser escollida pel Network TUFH (el projecte de l'OMS i la WONCA Towards Unity for Health) com un dels dotze projectes de camp de demostració d'integració de la salut pública en l'atenció primària.
La xarxa està oberta a la participació de qualsevol Equip d'Atenció Primària i de Salut Pública de Catalunya que tingui interès a treballar amb una orientació de salut comunitària.
La xarxa AUPA va néixer el 2004 com un projecte de diverses institucions professionals i formatives en el camp de salut per promoure els projectes locals de salut comunitària.
En els seus inicis AUPA estava integrada per 8 Equips d'Atenció Primària.
Durant els seus 13 anys d'història, la xarxa s'ha anat ampliant fins assolir els 86 Equips d'Atenció Primària i també ha incorporat Equips locals de Salut Pública.
AUPA compta actualment amb el suport de la CAMFIC (Societat Catalana de Medicina Familiar i Comunitària) mitjançant el grup APOC, l'AIFIC (Associació d'infermeria familiar i comunitària), la Societat de Salut Pública de Catalunya i Balears, l'Agencia de Salut Pública de Catalunya i l'Agència de Salut Pública de Barcelona.
El 2014 AUPA va rebre l'encàrrec del llavors Conseller de Salut Boi Ruiz de fer una proposta per impulsar el desenvolupament de la Salut Comunitària.
Fruit de la proposta va néixer el projecte COMSalut.
La xarxa AUPA s'organitza en dos nivells diferents: com a xarxa de tot Catalunya i a nivell regional.
A cada regió o sector sanitària hi ha un grup de treball en què participen professionals de l'atenció primària i de la salut pública del territori.
Aquest grup de treball es reuneix periòdicament per donar-se suport, formar-se i treballar temes relacionats amb salut comunitària.
Llista completa dels centres de la xarxa AUPA
La Xarxa AUPA, en col·laboració amb la CAMFIC, convoca cada 2 anys els premis Albert Ramos a projectes de Salut Comunitaria.
El primer premi està dotat amb 1.000 €.
S'entreguen en el marc del congrés de la CAMFIC.
Aquests són els eixos del model comunitari que proposa AUPA:
Aquestes són les línies d'acció d'AUPA:
Requisits per formar part de la xarxa AUPA
Per apuntar-s'hi, cal fer un email a l'adreça [EMAIL] incloent la següent informació:
Què pot fer la salut pública per la salut comunitària?
Proposta d'avaluació di lò i dialògica en salut comunitària (Xarxa AUPA) (Pdf, 167.00kB)
Atenció comunitària - GESSAP (Pdf, 785.00kB)
Intervenció comunitària des dels EAP d'AUPA: Sinèrgies amb altres projectes - Trobada AUPA 2008 (Pdf, 349.00kB)
Salut comunitària és el conjunt d'actuacions destinades a millorar la situació de salut de la comunitat en les seves dimensions físiques, psicològiques i socials, que actuen per mitjà de la capacitat col·lectiva d'adaptació positiva als canvis de l'entorn" (Llei 18/2009, del 22 d'octubre, de salut pública).
La Salut Comunitària és un eix prioritari tant al Pla de Salut 2016-2020 com al Pla Interdepartamental de Salut Pública.
La salut comunitària suposa que la comunitat i els professionals que hi treballen sumin esforços per tal de millorar la salut i el benestar de la comunitat i de reduir les desigualtats socials.
- Mobilitzar els actius de la comunitat els seus sistemes de suport, normes, aspectes culturals, institucions, les polítiques i les creences
- Identificar i donar resposta a necessitats i determinants socials als quals estan exposats
- La participació de la comunitat com a protagonistes del procés
Des de l'ASPCAT es prioritza la salut comunitària impulsant a nivell local la posada en marxa d'una metodologia d'acció participació, que consta de les següents fases:
Legitimació del procés i coneixement de la comunitat (els seus actius i necessitats)
Des del 2005 l'ASPCAT impulsa la Salut Comunitària a Catalunya mitjançant el programa Salut als Barris i el COMSalut, iniciat el 2014.
Fotografia del secretari de Salut Pública, el Dr.
Assumpta Ricard, gerent de processos integrals de salut del Servei Català de la Salut.
El secretari de Salut Pública, Joan Guix, ha confirmat avui el primer cas per coronavirus a Catalunya.
Es tracta d'una dona, de nacionalitat italiana i de 36 anys, resident a Barcelona que va viatjar a Bèrgam i Milà, a Itàlia, entre el 12 i el 22 de febrer.
El passat dia 20 va presentar simptomatologia i es va adreçar a l'Hospital Clínic, on des d'aleshores està aïllada en confirmar-se que té Covid-19.
La dona, que no té cap patologia de base, té una simptomatologia similar a la de la grip.
El Departament de Salut ja ha identificat les persones que van estar en contacte estret amb la jove i que estan en aïllament domiciliari de catoze dies.
Tots ells són "persones sanes a qui se'ls fa una vigilància activa" i una monotorització de la temperatura.
Joan Guix també ha explicat que si apareixés simptomatologia se'ls faria les proves corresponents per descartar el coronavirus.
A més, ha volgut remarcar que " el contagi requereix un contacte estret, a menys de dos metres.
Estem parlant de família i de l'entorn més immediat".
Fins aquest mati, el Departament de Salut ha investigat un total d'onze possibles casos de coronavirus, deu dels quals han donat negatiu i un de positiu: el de la jove italiana.
A més, s'estan investigant vuit casos més.
El secretari de Salut Pública també ha indicat que se segueix el Protocol, que permanentment es va actualitzant, i ha informat que avui s'ha incorporat com a un dels criteris principals de detecció del coronavirus a persones amb clínica respiratòria procedents, a més de la Xina, de les regions italianes de Llombardia, Véneto, Emilia Romaña i Piamonte; i també de Corea del Sud, de l'Iran i de Singapur.
Durant la roda de premsa, el secretari de Salut Pública ha fet una crida a la calma a la població: "No requerim mascaretes, sobretot, cal seguir les mesures d'higiene habituals: rentar-se sovint les mans amb sabó; utilitzar mocadors de paper d'un sol ús i tossir tapant-se amb l'avant-braç ".
També ha assenyalat que "el 80% dels casos per coronavirus són lleus i que aproximadament un 15% són greus i un 2%, crítics" i ha recomanat a la població que, en cas de dubte, truquin al 061 CatSalut Respon.
El Departament de Salut informa que en les últimes hores s'han confirmat 472 positius nous a Catalunya.
Del total de casos acumulats confirmat fins ara, han mort un total de 41 persones amb el coronavirus SARS-Cov-2, totes elles amb patologies prèvies.
Pel que fa al nombre total d'afectats pel coronavirus a Catalunya, un total de 65 persones estan greus.
A més, del nombre total d'afectats arreu del país, 98 són professionals sanitaris.
Pel que fa al brot d'Igualada, Salut confirma un total acumulat de 88 positius de coronavirus SARS-CoV-2 des que es va declarar el brot.
Sis persones estan greus i 14 amb patologies prèvies han mort amb la Covid-19.
Del nombre total de casos del brot d'Igualada, 48 són professionals sanitaris.